text: Jeppe har fået en fremtid
  30 november 2012 kl. 17.01
  En praktikplads har givet en 25-årig ADHD-ramt mand mod på livet igen.
  Hvis man har AHHD, kan det være svært at blive på et sted ret længe ad gangen. 
  Det gælder også 25-årige Jeppe Mortensen fra Horsens, som har fået medicin mod ADHD i 14 år.
  Han er kommet i praktik på renseanlægget i Brædstrup - og nu tror han igen på, at han har en fremtid.
  Hans arbejdsplads - Horsens Vand - håber, andre vil følge deres eksempel.
  Jeppe Mortensen er ualmindeligt glad for sit arbejde. 
  Han lever med svær ADHD og må dagligt tage medicin for at klare dagligdagen. 
  De første år i skolen var svære for den urolige knægt, men han fik gode karakterer, indtil han brød sammen i 3. G.
  Efter tre år fik Jeppe Mortensen hjælp af en vejleder, og kom i praktik for ti månder siden. 
  Horsens Vand har 40 ansatte. Driftchefen håber, andre virksomheder kunne gøre som dem, og byde unge med problemer indenfor.
  